Home -- Aymara -- Perform a PLAY -- 155 (Hands off 3)
155. Jan llamct’amti 3
¿Yactat cunas mä yatirijja?
Niño: “Nayajj sirïstwa mayni qhititejj jutirinacat yatqui uacawa, cuna laycutejj diablomp arust’atawa ucatwa jupat yatiyanacac catoke.”
Jani take cuntejj sisqui ucajj phokhasquijja, waljja kollkenac mayi. Aca yatirinacajj jaya pachanacat utji.
Bibliajj cuentistuwa cuna pachatejj Pablojj amigopamp Filipor puritayna ucjajja, mä warmiw Pablor arcnakatayna, jupasti yatirin ajayupanïnwa.
Jach’at arnakäna:
Adivina: “Aca jakenacajj Diosan sirvirinacapawa. Jupanacaw cunjam khespiyasiñsa sapjjätam.”
Niño: “¡Ucampis chekjjay sascchejja!”
Chekawa. Ucampis Pablojj culirasïnwa. Janiw archuquiñap muncänti.
Pablo: “Jesucriston sutipjjaru ordensmawa aca warmit mistum!”
Uca rat pachawa yatiñ ajayojja warmir jaytawayjjatayna. ¡Jesusajj atipiriwa! Diablojj jupa nayrakatapanjja qhathatiwa.
Janis diablor uñjctanjja, jan jakenacajja Diosar creyñapataqui ucanwa take cun yanasqui. Ucataquejja take casta c’ari amuyunac churi.
Cuna pachatejj maynejj chuymap jist’anti Diosataquejja chekapiniw c’ari amuyunacaruw jist’arasqui.
Ucaw cunanac suertenacatac uchasipjje uqhamarac yakha cuna jisc’a kalapasa, wayrurupasa bolsillonsa, cuncansa, amparansa jan ucajj autonsa uc amuyayasqui.
Diablojj jiwa anatañanaca uñachayi, botell muyurjama, libro Baldor tijerampi, uqhamanaca.
Niño: “¿Maynejj anatañac munchisti?”
Ucacpï Mariojj amuyataynajj cunapachatejj mä ajayumpi Baldor libron jisqhipcatayna ucjajja. Ucat kheparojja wali ajjsarañanacaw uqhamarac phiru samcanacaw mantatayna.
¿Tinta uñachaw uñt-tatï?
¿Cunats jan pä luc’an mä tinteror lokänta, mayjja sawcaqui maysti chekaraqui?
Niño: “¡Uy, panpachaw manchata!”
Uqhamajja enemigor churatäqui ucanac apanucum. Sawcäscpas chekäscpas, cunas lip’catapiniw.
Biblia leyïñaquis oración lurañaquisa janiw munasjjätamti.
Niño: “¿Horóscopo ullañ yat-tati?”
Janiwa.
Niño: “Mamajjajj janiraquiw. Diosajj jarc’iw sasaw sï jupajja. Jupajj Diosar confiañasac muni.”
Jesusajj jumancchejja, janiw cunas juc’amp waquisjjeti. Jupaw atipirijja ucatjja enemigon trampanacapatjj apsuractamwa. ¡Jupajj munastamwa ucat jumarojj imätamwa!
Uñstirinaca: Parliri, niño, Pablo, adivina
© Copyright: CEF Germany
eng_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn quy_Latn ayr_Latn ayr_Latn ssw_Latn ayr_Latn ayr_Latn ayr_Latn ayr_Latn eng_Latn